钦定古今图书集成/历象汇编/乾象典/第024卷 > 《汉书》 > 《天文志》
## 钦定古今图书集成/历象汇编/乾象典/第024卷 > 《汉书》 > 《天文志》

《岁星》曰：“东方春木，于人五常仁也，五事貌也。”

《荧惑》曰：“南方夏火，礼也，视也。”

《太白》曰：“西方秋金”，义也言也。

辰星曰：“北方冬水，知也，听也。”

《填星》曰：“中央季夏，土信也，思心也。”

太岁在寅曰“摄提格。”岁星正月晨出东方，《石氏》曰“名
监德”，在斗、牵牛。《甘氏》在建星、婺女。《太初历》在营室、东
壁。

在卯曰“单阏。”二月出，《石氏》曰“名降入”，在婺女、虚、危。《甘
氏》在虚、危。《太初》在奎、娄。

在辰曰“执徐。”三月出，《石氏》曰“名青章，在营室、东壁。”《甘
氏》同。《太初》在胃、昴。

在巳曰“大荒落”，四月出，《石氏》曰“名路踵”，在奎、娄。《甘氏》
同。《太初》在参、罚。

在午曰“敦牂”，五月出，《石氏》曰“名启明”，在胃、昴、毕，《甘氏》
同。《太初》在东井、舆鬼。

在未曰“协洽。”六月出，《石氏》曰“名长烈”，在觜、觿、参。《甘氏》
在参、罚。《太初》，在注、张，七星。

在申曰“涒滩”，七月出。《石氏》曰“名《天晋》”，在东井、舆鬼。《甘
氏》在弧，《太初》在翼、轸。

在酉曰“作詻。”〈尔雅作作噩〉八月出，《石氏》曰“名长壬”，在柳、七
星、张、《甘氏》在注、张《太初》在角、亢。

在戌曰“掩茂。”九月出，《石氏》曰“名天睢”，在翼、轸。《甘氏》在
七星、翼。《太初》在氐、房、心。

在亥曰“大渊献。”十月出，《石氏》曰“名天皇”，在角、亢始。《甘
氏》在轸、角、亢。《太初》在尾、箕。

在子曰“困敦。”十一月出。《石氏》曰“名天宗，在氐、房始。”《甘
氏》同。《太初》在建星、牵牛。

“在丑，曰赤奋若，十二月出”，石氏曰“名天昊”在尾、箕，甘
氏在心尾，《太初》在婺女、虚、危。甘氏《太初历》所以不同
者，以星赢缩在前，各录后所见也。其四星亦略如此。
日有中道，月有九行。中道者，黄道，一曰光道。光道北
至东井，去北极近；南至牵牛，去北极远；东至角；西至
娄，去极中。夏至至于东井北，近极，故晷短。立八尺之
“表，而晷景长尺五寸八分。冬至至于牵牛，远极，故晷
长。立八尺之表，而晷景长丈三尺一寸四分。春秋分
日至娄角，去极中，而晷中。立八尺之表，而晷景长七
尺三寸六分。此日去极远近之差，晷景长短之制也。”
去极远近难知，要以晷景。晷景者，所以知日之南北
也。日，阳也。阳用事则日进而北，昼进而长，阳胜故为
温暑。阴用事，则日退而南，昼退而短，阴胜故为凉寒
也。故“日进为暑，退为寒。”月有九行者，黑道二，出黄道
北；赤道二，出黄道南；白道二，出黄道西；青道二，出黄
道东。立春、春分，月东从青道；立秋、秋分，西从白道；立
冬、冬至，北从黑道；立夏、夏至，南从赤道。然用之一决
房中道。

〈注〉宋祁曰：“朱子文云：‘房’字当作‘于’字，盖言月之行

其道虽多。然皆决于日之中道也。故其后云。“至月行。” 则以晦朔决之。又曰“日之所行为中道。月五星皆随之也。” 如此、则一决于中道为允。

青赤出阳道，白黑出阴道，日行不可指而知也，故以
二至二分之星为候。日东行，星西转，冬至昏奎八度
中，夏至氐十三度中，春分柳一度中，秋分牵牛三度
七分中。此其正行也。至月行则以晦朔决之。日冬则
南，夏则北，冬至于牵牛，夏至于东井，日之所行为中
道，月五星皆随之也。